## Justícia adjudica les obres per a la reparació de les façanes del Palau de Justícia de Benalua a Alacant

*** Es retirarà l’aplacat existent i se substituirà per un altre nou, i s’emprarà per a fer-ho un ancoratge mecànic que impedisca el despreniment en el futur
* S’invertiran 135.182 euros en 2025 i els treballs seran compatibles amb el funcionament normal de la seu judicial**

La conselleria de Justícia i Administració Pública ha adjudicat les obres per a la reparació de les façanes del Palau de Justícia de Benalua d’Alacant, en la qual s’invertiran 135.182 euros en 2025.

L’objectiu d’esta actuació és dur a terme els treballs de rehabilitació parcial de les façanes de dos dels edificis que formen el Palau de Justícia de Benalua, en les quals s’estan desprenent els aplacats del sòcol i alguns revestiments dels muntants de les finestres.

La seu judicial situada en l’avinguda Aguilera núm. 53 a Alacant allotja diversos òrgans judicials, com el Jutjat de 1a Instància núm. 7, Jutjat d’Instrucció d’1 al 9, així com diversos jutjats penals, de violència sobre la dona i de menors.

L’actuació en façana consistix a retirar l’aplacat existent, i substituir-lo per un altre nou, emprant un ancoratge mecànic, a més d’apegar les peces al tancament de façana, que impedisca el despreniment del revestiment en un futur. La intervenció preveu una superfície total d’aplacat de 375 metres quadrats.

Els treballs que es faran en la façana no interferiran en el funcionament normal de la seu judicial.

Fecha: 03/01/2025